[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "En Barato, leg\u0302projekto pri civitaneco incitas timon pri kontrau\u0306islama antau\u0306jug\u0302o"}, {"text_idx": "#000007", "text": "La 11-an de decembro 2019, la Rajya Sabha, la supera c\u0302ambro de parlamento de Barato, akceptis leg\u0302on per voc\u0302donoj de 125-99 [en] kiu proponas civitanajn rajtojn al rifug\u0302intoj kaj enmigrintoj el la najbaraj landoj Afganio, Pakistano kaj Banglades\u0302o. Tamen, c\u0302i tiu iniciato venis kun limigo, kiu incitas timon inter la 200 milionoj da islamanoj kaj minoritatuloj de la lando \u2013 g\u0302i permesos nur al ne-islamaj enmigrintoj peti baratan civitanecon."}, {"text_idx": "#000008", "text": "Pli frue dum la semajno, la malsupera c\u0302ambro de la parlamento aprobis la leg\u0302projekton [en], vekigante komparojn inter Nazia Germanio kaj Hitlero fare de la barataj parlamentanoj kiuj kontrau\u0306as la leg\u0302projekton."}, {"text_idx": "#000010", "text": "La eks-c\u0302efo de la opozicio Rahul Gandhi pepis ke la leg\u0302projekto kontrau\u0306as la etoson de sekularismo de la konstitucio de Barato:"}, {"text_idx": "#000011", "text": "The #CAB is an attack on the Indian constitution. Anyone who supports it is attacking and attempting to destroy the foundation of our nation."}, {"text_idx": "#000016", "text": "\u201cThe Indian government is creating legal grounds to strip millions of Muslims of the fundamental right of equal access to citizenship.\u201d"}, {"text_idx": "#000017", "text": "La barata registaro kreas leg\u0302an bazon por forpreni de milionoj da islamanoj la fundamentan rajton de egala aliro al civitaneco."}, {"text_idx": "#000018", "text": "Okazis fortaj reagoj al la leg\u0302projekto en sociaj retoj. La c\u0302efministro de Pakistano Imran Khan diris:"}, {"text_idx": "#000019", "text": "We strongly condemn Indian Lok Sabha citizenship legislation which violates all norms of int human rights law & bilateral agreements with Pak. It is part of the RSS \u201cHindu Rashtra\u201d design of expansionism propagated by the fascist Modi Govt. "}, {"text_idx": "#000021", "text": "Ni forte kondamnas la baratan leg\u0302on pri civitaneco de Lok Sabha, kiu atencas c\u0302iujn normojn de internaciaj leg\u0302oj pri homaj rajtoj kaj duflankajn interkonsentojn kun Pakistano. G\u0302i estas parto de la projekto de ekspansiismo por \u201cHindu Rashtra\u201d tipe de RSS [en], kiun disvastigas la fas\u0302ista registaro de Modi."}, {"text_idx": "#000023", "text": "La kongresestro Priyanka Gandhi diris:"}, {"text_idx": "#000024", "text": "Last night at midnight, India\u2019s tryst with bigotry and narrow minded exclusion was confirmed as the CAB was passed in the Lok Sabha. Our forefathers gave their lifeblood for our freedom."}, {"text_idx": "#000025", "text": "In that freedom, is enshrined the right to equality, and the right to freedom of religion."}, {"text_idx": "#000027", "text": "Hierau\u0306 vespere je noktomezo, la mergo de Barato en maltoleremo kaj etmensa ekskludemo estis konfirmita kiam la CAC estis aprobita en la Lok Sabha. Niaj prapatroj donis sian vivosangon por nia libereco."}, {"text_idx": "#000028", "text": "En tiu libereco estas konservataj la rajto pri egaleco kaj la rajto pri religia libereco."}, {"text_idx": "#000030", "text": "Tamen, Modi, kiu respondecas pri la divido de la regiono G\u0302amuo kaj Kas\u0302miro [eo] kaj pri la mals\u0302alto de la Interreto en la regiono ekde au\u0306gusto, pepis favore al la leg\u0302projekto:"}, {"text_idx": "#000031", "text": "Delighted that the Lok Sabha has passed the Citizenship (Amendment) Bill, 2019 after a rich and extensive debate. I thank the various MPs and parties that supported the Bill. This Bill is in line with India\u2019s centuries old ethos of assimilation and belief in humanitarian values."}, {"text_idx": "#000033", "text": "Mi g\u0302ojas ke la Lok Sabha aprobis en 2019 la (Amendan) Leg\u0302projekton de Civitaneco [ofte nomatan CAB] post ric\u0302a kaj ampleksa debato. Mi dankas la diversajn parlamentanojn kaj partiojn kiuj subtenis la projekton. C\u0302i tiu leg\u0302projekto akordas al la plurjarcenta etoso de asimilado en Barato kaj la kredo je homamaj valoroj."}, {"text_idx": "#000035", "text": "La Amenda Leg\u0302projekto pri Civitaneco (CAB) disponigas vojon al civitaneco al hinduoj, parsioj, g\u0302ajnoj, budhanoj kaj sikoj, kiuj alfrontas persekuton en siaj hejmlandoj, sed g\u0302i ekskludas islamanojn. Tio kreis timon inter la islamanoj de Barato, kiuj jam estas marg\u0302enuloj, ke oni forpus\u0302os ilin kiel duarangajn civitanojn."}, {"text_idx": "#000036", "text": "\u201cIli ne havas alian lokon ol Baraton kien ili povas iri. La profitantoj de la leg\u0302projekto povas log\u0302i en iu ajn s\u0302tato de la lando\u201d diris la ministro pri internaj aferoj Rajnath Singh al la parlamento lundon [en], post taglonga debato."}, {"text_idx": "#000037", "text": "Kritikantoj rezistis la amendon pro g\u0302ia diskriminacio kontrau\u0306 islamanoj, konsiderante g\u0302in kontrau\u0306konstitucia. La leg\u0302o en sia aktuala formo malhelpas kontrau\u0306leg\u0302ajn enmigrintojn peti baratan civitanecon. La amendo, aliflanke, permesas peti civitanecon al enmigrantaj praktikantoj de ses diversaj religioj, escepte de islamanoj."}, {"text_idx": "#000038", "text": "La konstitucio de Barato, inspirita de la usona konstitucio, garantias al c\u0302iu egalajn rajtojn sendepende de ties religio. Sed lau\u0306 parolo de la gvidantoj de la opozicio en la parlamento lunde, la leg\u0302projekto atencis tiun fundamentan rajton pri egaleco."}, {"text_idx": "#000039", "text": "Kritikantoj diras ke la leg\u0302projekto atencas la artikolon 14 de la barata konstitucio, kiu certigas egalecon antau\u0306 la leg\u0302o, proklamante \u201cla s\u0302tato devas ne rifuzi egalecon al iu ajn persono antau\u0306 la leg\u0302o au\u0306 egalan protekton de la leg\u0302o ene de la teritorio de Barato\u201d."}, {"text_idx": "#000040", "text": "India has been and should be a sanctuary for any group of persecuted people, irrespective of their religion. It was always meant to be a haven for those seeking Justice, Liberty, Equality and Fraternity (literally, the very basis of our constitution!) #NoToCAB "}, {"text_idx": "#000041", "text": "\u2014 Ruchi Kumar \u0631\u0648\u0686\u06cc \u06a9\u0645\u0627\u0631 \u0930\u0942\u091a\u0940 \u0915\u0941\u092e\u093e\u0930 (@RuchiKumar) December 10, 2019"}, {"text_idx": "#000042", "text": "Barato c\u0302iam estis kaj devus resti azilo por iu ajn grupo da persekutataj homoj, sendepende de ties religio. G\u0302i c\u0302iam celis esti haveno por tiuj kiuj serc\u0302as justecon, liberecon, egalecon kaj fratecon (lau\u0306vorte, la fundamento de nia konstitucio!)"}, {"text_idx": "#000043", "text": "\u2014 Ruchi Kumar \u0631\u0648\u0686\u06cc \u06a9\u0645\u0627\u0631 \u0930\u0942\u091a\u0940 \u0915\u0941\u092e\u093e\u0930 (@RuchiKumar), la 10-an de decembro 2019"}, {"text_idx": "#000044", "text": "La ministro de internaj aferoj, Amit Shah, ripete anoncis instaladon de la Nacia Registro de Civitanoj al la tuta nacio kaj li respondecis pri la rekomendado de la akceptado de la leg\u0302o en la parlamento. Tio instigis la Komitaton pri Eksterlandaj Aferoj de Usono kaj la Usonan Komisionon pri Internacia Religia Libereco kritiki [en] la proponon kaj peti punojn kontrau\u0306 Shah, nomante la leg\u0302projekton \u2018dang\u0302era devojig\u0302o en la malg\u0302ustan direkton, kiu subfosas la plej bazan demokratian doktrinon\u2019."}, {"text_idx": "#000045", "text": "Responde al tio, la barata registaro deklaris [en], ke tia iniciato devus esti bonvena kaj ke tiuj, kiuj sincere celas liberecon de religio ne devus kritiki g\u0302in."}, {"text_idx": "#000046", "text": "Dume, ankau\u0306 la asamanoj el nordorienta Barato protestas kontrau\u0306 la leg\u0302projekto [en], deklarante ke g\u0302i minacus la identecon de la loka kulturo per lau\u0306leg\u0302igo de hinduaj enmigrantoj el Banglades\u0302o."}, {"text_idx": "#000047", "text": "Legu c\u0302i tion: Milionoj da homoj en la nordorient-barata s\u0302tato Asamo riskas perdi sian civitanecon [en]"}, {"text_idx": "#000048", "text": "Ekde sia reelekto per forta plejmulto en majo c\u0302i tiun jaron, Modi fokusig\u0302is je la plenumo de la promesoj kiujn li faris dum la balotado, inkluzive de nuligo de la artikolo 370 [en], kiu garantiis au\u0306tonomecon de Kas\u0302miro. Aferojn kiel interreton, lernejojn, hospitalojn kaj transporton en Kas\u0302miro (la sola eks-s\u0302tato, kaj nun unuig\u0302inta teritorio, kun islama plejmulto) oni limigas. Miloj da soldatoj patrolas g\u0302ian stratojn kaj oni perforte silentigas protestojn."}, {"text_idx": "#000049", "text": "Legu nian specialan raporton: Ene de la krizo en Kas\u0302miro [en]"}, {"text_idx": "#000050", "text": "Alia granda malhelpo por Modi estas la verdikto de la Suverena Kortumo en la fifama proceso pri la detruo de Babri Masjid [en] en 1993. Kritikantoj diras ke la proceso favoris hinduojn super islamanoj."}, {"text_idx": "#000051", "text": "La leg\u0302projekto, ofte nomata CAB, ankau\u0306 eksludis aliajn minoritatojn kiuj eskapas religian au\u0306 politikan persekutadojn, inkluzive de tibetanoj, tamiloj kaj rohing\u0302oj."}, {"text_idx": "#000053", "text": "\u201cThe CAB is another example of BJP's deeply cynical and divisive politics. It makes a mockery of India's constitution.\u201d"}, {"text_idx": "#000054", "text": "\u201cLa CAB estas plia ekzemplo de la profunde cinika kaj dividema politiko de Partio de la Popolo de Barato (BJP). G\u0302i mokas la baratan konstitucion.\u201d"}, {"text_idx": "#000055", "text": "Pli frue en tiu c\u0302i jaro, la barata registaro deklaris ke 1,9 milionoj da homoj estu sens\u0302tataj, post registra kontrolo de civitanoj, c\u0302efe de islamanoj, pus\u0302ante ilin en koncentrejojn. Dum la regado de Modi, la ekonomia kresko de Barato falis de 7% al 4,5% antau\u0306jare. Li c\u0302efe provadis kredigi rakonton pri \u201cenfluo de enmigrantoj\u201d post kiam malsukcesaj ekonomiaj decidoj limigis la trian plej grandan ekonomion de Azio kaj malrapidigis g\u0302in."}, {"text_idx": "#000056", "text": "Modi kaj Shah anoncis intencon refari la registron de civitanoj tutnacie, kun la c\u0302efa celo forigi \u2018enfiltrig\u0302antojn\u2019 g\u0302is 2024, kiam Barato estos preta por alia g\u0302enerala baloto."}, {"text_idx": "#000058", "text": "Shah ankau\u0306 diris ke la leg\u0302projekto ne necesus se la Kongreso ne konsentus pri la divido de Barato surbaze de religio pasintece. La argumenton multaj parlamentanoj uzis en la supera c\u0302ambro. G\u0302i estas difekta c\u0302ar c\u0302iuj fondintoj de demokratia Barato volis sekularan Baraton kun egala protekto al c\u0302iuj civitanoj."}, {"text_idx": "#000059", "text": "La aktivulo pri homaj rajtoj, Harsh Mander, alvokis al tutlanda protesto kontrau\u0306 la leg\u0302projekto:"}, {"text_idx": "#000060", "text": "If CAB is passed, this is my civil disobedience:\nI will officially register Muslim. I will then refuse to submit any documents to NRC. I will finally demand the same punishment as any undocumented Muslim- detention centre & withdrawn citizenship."}, {"text_idx": "#000062", "text": "Se oni leg\u0302igos la CAB, jen mia civila malobeo:"}, {"text_idx": "#000063", "text": "Mi oficiale registrig\u0302os kiel islamano. Mi sekve rifuzos prezenti iujn ajn dokumentojn al NRC [Nacia Registro de Civitanoj]. Fine, mi postulos la saman punon kiel c\u0302iu ajn sendokumenta islamano: koncentrejon kaj forprenon de civitaneco.\nAlig\u0302u al c\u0302i tiu civila malobeo."}, {"text_idx": "#000066", "text": "The CAB ringfences Muslim identity by declaring India a welcome refuge to all other religious communities. It seeks to legally establish Muslims as second-class citizens of India by providing preferential treatment to other groups. This violates the Constitution\u2019s Article 14, the fundamental right to equality to all persons. This basic structure of the Constitution cannot be reshaped by any Parliament. And yet, the government maintains that it does not discriminate or violate the right to equality to all persons. This basic structure of the Constitution cannot be reshaped by any Parliament. And yet, the government maintains that it does not discriminate or violate the right to equality."}, {"text_idx": "#000067", "text": "La CAB c\u0302irkau\u0306baras islaman identecon per deklaro ke Barato estas bonveniga rifug\u0302ejo al c\u0302iuj aliaj religiaj komunumoj. G\u0302i celas lau\u0306leg\u0302e klasifiki islamanojn kiel duarangajn civitanojn de Barato per favora traktado de aliaj grupoj. C\u0302i tio atencas la artikolon 14 de la konstitucio, la fundamentan rajton pri egaleco de c\u0302iuj homoj. C\u0302i tiun bazan strukturon de la konstitucio ne rajtas reformi iu ajn parlamento. Tamen, jen la registaro insistas ke g\u0302i ne diskriminacias nek atencas la rajton pri egaleco de c\u0302iuj homoj."}, {"text_idx": "#000068", "text": "Dum Barato dau\u0306rigas leg\u0302igadon de pli da politikoj kiuj ekskludas islamanojn kaj minoritatojn, politika malamikeco profundig\u0302as kaj minacas la fidon je g\u0302ia sekulareco."}, {"text_idx": "#000069", "text": "Civitanaj komunikilojEkonomio kaj komercoFres\u0302a Novaj\u0302oHomaj rajtojInterreta aktivismoKomunikiloj kaj j\u0302urnalismoParolliberecoPolitikoRegadoReligio"}, {"text_idx": "#000070", "text": "Plej novaj artikoloj pri Suda Azio"}, {"text_idx": "#000071", "text": "Kiel banglades\u0302aj teolaboristoj povas travivi kun taga salajro de malpli ol du dolaroj?"}, {"text_idx": "#000072", "text": "Ciferecigante lingvon kun du skriboj: Satdeep Gill pri la kreskanta c\u0302eesto de la pang\u0302aba en Interreto"}, {"text_idx": "#000074", "text": "Juna kuiristo en Bakuo transformis sian apartamenton en restoracion"}, {"text_idx": "#000079", "text": "C\u0302iuj komentoj estas kontrolitaj de administranto. Ne sendu vian komenton pli ol unufoje c\u0302ar tiu povus esti markita kiel spamo.\nBonvolu konduti respekteme al aliaj. Komentoj kiuj enhavas malamajn esprimojn, obscenaj\u0302ojn kaj personajn atakojn ne estos aprobitaj."}, {"text_idx": "#000080", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000081", "text": "Speciala danko al niaj multaj subtenantoj"}]